വഴി തടഞ്ഞ് ചിത്രീകരണം? പൃഥ്വിരാജ് സിനിമാ സെറ്റിലേക്ക് യൂത്ത് കോണ്ഗ്രസ് മാര്ച്ച് പൊന്കുന്നത്തെ യൂത്ത് കോണ്ഗ്രസ് പ്രവര്ത്തകര് നടത്തിയ മാര്ച്ച് കാഞ്ഞിരപ്പള്ളിയിലെ യൂത്ത് കോണ്ഗ്രസ് പ്രവര്ത്തകര് തടഞ്ഞു ഇരു വിഭാഗവും തമ്മില് ഉന്തും തള്ളുമുണ്ടായി കോട്ടയം: കാഞ്ഞിരപ്പള്ളിയില് വഴി തടഞ്ഞു ചിത്രീകരണം നടത്തിയെന്നാരോപിച്ച് ഷാജി കൈലാസിന്റെ പൃഥ്വിരാജ് ചിത്രം കടുവയുടെ സെറ്റിലേക്ക് യൂത്ത് കോണ്ഗ്രസ് മാര്ച്ച്. പൊന്കുന്നത്തെ പ്രവര്ത്തകര് നടത്തിയ മാര്ച്ച് കാഞ്ഞിരപ്പള്ളിയിലെ യൂത്ത് കോണ്ഗ്രസ് പ്രവര്ത്തകര് തന്നെ തടഞ്ഞു. ഇതോടെ ഇരു വിഭാഗവും തമ്മില് ഉന്തും തള്ളുമുണ്ടായി. കാഞ്ഞിരപള്ളി കുന്നുംഭാഗത്ത് റോഡില് ഗതാഗതം തടസപ്പെടുത്തി സിനിമ ചിത്രീകരണം നടത്തുന്നതിനെതിരെയാണ് യൂത്ത് കോണ്ഗ്രസ് പ്രവര്ത്തകര് പ്രതിക്ഷേധ സമരം സംഘടിപ്പിച്ചത്. പ്രതിക്ഷേധ മാര്ച്ച് യൂത്ത് കോണ്ഗ്രസ് ജില്ലാ സെക്രട്ടറി എംകെ ഷമീര്, കെഎസ് യു ജില്ലാ സെക്രട്ടറി അടക്കം അടക്കമുള്ള നേതൃത്വം തടസപ്പെടുത്തിയതോടെ ഇവര് തമ്മില് ഉന്തും തള്ളുമായി. തുടര്ന്ന് പൊലീസ് ഇടപെട്ട് പ്രശ്നം നിയന്ത്രണ വിധേയമാക്കുകയായിരുന്നു. സിനിമ താരം ജോജു ജോര്ജിനെതിരെ മുദ്രാവാക്യം വിളിച്ചാണ് പ്രവര്ത്തകര് ഷുട്ടിങ് സ്ഥലത്തെക്ക് മാര്ച്ച് നടത്തിയത്.